Varuhi formule
2024-01-26 18:00 (Africa/Abidjan)
Film Dragana Bjelogrlića
Film, posnet po resnični zgodbi govori o nesreči leta 1958 v Vinči, zaradi katere bi lahko izgubilo življenje šest raziskovalcev. To je zgodba o izjemni človeški humanosti, ki jo je navdihnilo resnično dogajanje pred 65. leti.
Potem ko je predsednik Jugoslavije Josip Broz Tito slovesno zagnal prvi raziskovalni jedrski reaktor Vinča pri Beogradu, se je še isto leto, na tem reaktorju zgodila nesreča. Šest srbskih znanstvenikov je bilo podvrženih radioaktivnemu sevanju. Ker so se zavedali, da obsevanim v Beogradu ne bodo znali pomagati, so vseh šest takoj odpeljali v pariško bolnišnico Fondation Curie. Tam se zdravniki odločijo za eksperimentalno zdravljenje – za presaditev kostnega mozga. Tega so mladim raziskovalcem darovali prostovoljci, Parižani, ki so zaradi nevarnosti takšne operacije takrat tvegali tudi svoja življenja.
Film s številnimi mednarodnimi nagradami, res vreden ogleda!
Igrajo: Alexis Manenti, Dragan Bjelogrlić, Jeremie Laheurte, Jurij Drevenšek, Lionel Abelanski, Olivier Barthélémy, Predrag ‘Miki’ Manojlović, Radivoje Bukvić
Vstopnice: 7 €

VZORNIK
2024-01-12 18:00
Film Nejca Gazvode
Maja in Jan, mama in sin, se preselita v majhen kraj nekam na jug Slovenije. Jan je v zadnjem razredu osnovne šole, še nekaj mesecev ima do zaključka, Maja je psihologinja na tej isti šoli. Film se začne ob ponovnem odprtju šol po koncu epidemije in zdi se, da se otroci niso vrnili v čas, kot je bil pred tem. Jana začnejo brez razloga nadlegovati vrstniki, Maja si nakoplje sovražnico v obliki mlade psihologinje. Jan spozna skrivnostnega moškega, v katerem zaradi stiske išče podporo, a cena, ki jo za to plača, je velika.
Igrajo: France Mandič, Jure Henigman, Klara Kuk, Luka Cimprič, Marko Engelman, Mojca Funkl, Nik Osmanović, Vesna Pernarčič …
Vstopnice: 7 €

Popolni tujci
2022-05-18 19:30 | Kulturni center Primoža Trubarja, Trubarjeva cesta 13, Šentjernej, Slovenija, 8310, Slovenija
PRODUKCIJA Drama SNG Maribor
REŽIJA Tamara Damjanović
IGRAJO Tomo Tomšič / Kristijan Ostanek, Maša Žilavec, Gorazd Žilavec, Mateja Pucko, Nejc Ropret, Ana Urbanc / Eva Kraš, Matevž Biber
Štirje dolgoletni prijatelji in njihove najdražje, se družijo in opazujejo lunin mrk. Večer mineva v čaru duhovitih zbadljivk, šal in aktualnih pogovorov o družinskih in intimnih zadevah. Ko tema pogovora nanese na informacije, ki jih skrivajo naši mobilni telefoni, se zbrana druščina junaško odloči, da ni skrivnosti, ki bi jih tajili pred zbranimi. Nedolžna igra, da bo vsak od njih klice in sporočila, ki bodo prihajali med večerjo, delil z vsemi zbranimi, sproži sprva zabavne reakcije, a lahkotnost igre se začne počasi izgubljati. Skrivnosti, ki bi morale ostati v telefonih, spremenijo slike o zakoncih, partnerjih, ljubicah in prijateljih …
